
R E F E R A T

privind aprobarea contractului de asociere dintre Municipiul Timişoara şi Biroul de Consiliere si Formare- Start Timişoara în vederea organizării proiectului "Scriere de proiecte pentru cadre didactice"
           Conform adresei nr. SC2007-15685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-009988/ 02.05.2007 prin care Biroul de Consiliere si Formare- Start Timişoara solicită organizarea proiectului "Scriere de proiecte pentru cadrele didactice" în perioada 01.10-31.12.2007, propunem aprobarea contractului de asociere dintre Municipiul Timişoara şi Biroul de Consiliere si Formare- Start Timişoara pentru organizarea acestui eveniment.
Proiectul "Scriere de proiecte pentru cadrele didactice", are ca obiectiv principal conştientizarea noţiunii de proiect prin valorificarea aptitudinilor individuale în doua serii de traininguri. La acest proiect vor participa 30 de cadre didactice din Timişoara, ca beneficiari direcţi. Alături de cadrele didactice vor participa ca beneficiari indirecţi  120 de cadre didactice colegii celor participanţi, 600 de elevi care vor beneficia pe urma proiectelor coordonate de către profesorii participanţi la cursul de formare si 1200 de părinţi ai elevilor menţionaţi mai sus. 
Prin urmare, propunem alocarea sumei de 2.500 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

